Ένας *τριβουλέτος* στο καρναβάλι του Μοντέ στην Ελβετία
Ο Τριβουλέτος του *Le Roi s'amuse* (*Ο βασιλιάς διασκεδάζει*, 1832) του Ουγκώ
Ο **Νικολά Φεριάλ** (γαλλικά: Nicolas Ferrial‎), ή αλλιώς γνωστός και ως **Λε Φεβριάλ** (γαλλικά: Le Févrial‎) ή **Τριβουλέτος** (γαλλικά: Triboulet‎) (1479–1536), ήταν γελωτοποιός των βασιλιάδων Λουδοβίκου ΙΒ΄ και Φραγκίσκου Α΄ της Γαλλίας. 

Εμφανίζεται στο Βιβλίο 3 των χρονογραφημάτων Πανταγκρελίν του Φρανσουά Ραμπελαί. Εμφανίζεται στο έργο *Ο βασιλιάς διασκεδάζει* (*Le Roi s'amuse*) του Βίκτωρος Ουγκώ και στην εκδοχή του για όπερα, *Ριγκολέττο* του Τζουζέπε Βέρντι, το οποίο ήταν συνδυασμός των λέξεων "Triboulet" και του ρήματος *rigoler* (γελώ), με σκοπό να αποφευχθεί η λογοκρισία που είχε υποστεί το έργο του Ουγκώ. Ένας *τριβουλέτος*, ένας γελωτοποιός ντυμένος εξ ολοκλήρου με κόκκινη ενδυμασία, είναι χαρακτήρας που συνδέεται με το καρναβάλι του Μοντέ στην Ελβετία.

Γνωστές ρήσεις που του έχουν αποδοθεί
-------------------------------------

* Ο Τριβουλέτος επισκέφθηκε κάποτε τον Μονάρχη έχοντας παράπονο.

Τριβουλέτος: «Ένας ευγενής απειλεί να με κρεμάσει!»
Ο Μονάρχης: «Μην ανησυχείς! Αν σε κρεμάσει, θα τον αποκεφαλίσω δεκαπέντε λεπτά αργότερα.»
Τριβουλέτος: «Καλά, θα ήταν δυνατόν να τον αποκεφαλίσεις 15 λεπτά πριν;»
* Κάποτε, ο Τριβουλέτος δεν μπορούσε να συγκρατηθεί και να χαστούκισε τον μονάρχη στα οπίσθια. Ο μονάρχης έχασε την ψυχραιμία του και απείλησε να τον εκτελέσει. Λίγο αργότερα, ο μονάρχης χαλάρωσε λίγο και υποσχέθηκε να συγχωρήσει τον Τριβουλέτο αν αυτός μπορούσε να σκεφτεί μια απολογία πιο προσβλητική από την πράξη του. Λίγα δευτερόλεπτα αργότερα, ο Τριβουλέτος αποκρίθηκε: «Λυπάμαι πολύ, Μεγαλειότατε, που δεν σε αναγνώρισα! Νόμισα πως ήταν η βασίλισσα!»

Θάνατος
-------

Έχοντας καταπατήσει μια διαταγή του Φραγκίσκου Α΄ η οποία του απαγόρευε να κάνει αστεία στη βασίλισσα και τις εταίρες της, ο βασιλιάς διέταξε τη δολοφονία του Τριβουλέτου. Έχοντας υπηρετήσει πολύ καλά τον βασιλιά για πολλά χρόνια, ο Φραγκίσκος Α΄ έδωσε στον Τριβουλέτο το δικαίωμα να επιλέξει τον τρόπο που θα πεθάνει. Ο Τριβουλέτος, με το πανούργο μυαλό του, δήλωσε τα εξής: «Κύριε, για όνομα των Αγίων Νιτούς και Πανσάρδου, προστατών της παραφροσύνης, επιλέγω να πεθάνω από γηρατειά». Μη έχοντας άλλη επιλογή από το να γελάσει, ο βασιλιάς διέταξε να μην εκτελεστεί ο Τριβούλετος, αλλά αντ' αυτού να απομακρυνθεί από το βασίλειο.

Παραπομπές
----------

1. ↑  «Club de Marche de Monthey - Carnaval : Carnaval de Monthey». *Club de Marche de Monthey*. Ανακτήθηκε στις 15 Μαρτίου 2019.
2. ↑  Reed, Terry (2013). *Book of Fools An Intelligent Person's Guide to Fops, Jackasses, Morons, Dolts, Dunces, Halfwits and Blockheads*. New York: Algora Publishing. σελ. 125. ISBN 9781628940350.
3. ↑  «TRIBOULET : le fou des rois». *Triboulet*. 23 Οκτωβρίου 2014. Αρχειοθετήθηκε από το πρωτότυπο στις 28 Δεκεμβρίου 2014. Ανακτήθηκε στις 15 Μαρτίου 2019.
4. ↑  «LA COUR : Triboulet, le fou du roi». *Historia*. 24 Ιανουαρίου 2008. Αρχειοθετήθηκε από το πρωτότυπο στις 28 Δεκεμβρίου 2014. Ανακτήθηκε στις 15 Μαρτίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τριβουλέτος** |

* wikisource Στη Βικιθήκη υπάρχει υλικό που έχει σχέση με το θέμα: Ὁ Τριβουλέτος ἐν τῇ Ἱστορίᾳ. του Χαράλαμπου Άννινου στο *Ετήσιον Ημερολόγιον* του Κωνσταντίνου Σκόκου του 1890.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 297488969
* LCCN: no2013031383
* ISNI: 0000 0004 0226 3680
* BNF: cb16903798r (data)

 |

 |